pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กก.สำรวจพื้นที่การส่งเสริมและพัฒนาแหล่งท่องเที่ยวเมืองรอง
วันศุกร์ที่ 15 กุมภาพันธ์ 2562
รมว.กก.สํารวจพื้นที่การส่งเสริมและพัฒนาแหล่งท่องเที่ยวเมืองรอง
นายวีระศักดิ์ โควสุรัตน์ (รมว.กก.) เยี่ยมชมและสํารวจพื้นที่แหล่งท่องเที่ยวจังหวัดลําปาง ระหว่างวันที่ 25 – 26 มกราคม 2562 เพื่อส่งเสริมและพัฒนาแหล่งท่องเที่ยวเมืองรอง
นายวีระศักดิ์ โควสุรัตน์รัฐมนตรีว่าการกระทรวงการท่องเที่ยวและกีฬา (รมว.กก.) เยี่ยมชมและสํารวจพื้นที่แหล่งท่องเที่ยวจังหวัดลําปาง ระหว่างวันที่25 – 26มกราคม2562เพื่อส่งเสริมและพัฒนาแหล่งท่องเที่ยวเมืองรอง
วันที่25มกราคม2562ช่วงเช้า รมว.กก. ลงพื้นที่เยี่ยมชมระบบการบริหารจัดการพื้นที่รอบบริเวณที่ทําการอุทยานแห่งชาติแจ้ซ้อน ซึ่งได้รับรางวัลอุตสาหกรรมท่องเที่ยวไทย ปี2560ประเภทแหล่งท่องเที่ยวทางธรรมชาติ ชมบ่อน้ําร้อนแจ้ซ้อน และห้องอาบน้ําแร่ และเดินป่าชมน้ําตก พร้อมทั้งชมการให้บริการและวางจําหน่ายสินค้าให้กับนักท่องเที่ยว
จากนั้นในช่วงบ่าย รมว.กก. เยี่ยมชมบ้านหลุยส์ ที เลียวโอโนแวนส์
บ้านไม้โบราณอายุมากกว่า110ปี สมัยรัชกาลที่4และรับฟังบรรยายประวัติการค้าไม้จังหวัดลําปางของนายห้างค้าไม้อังกฤษ โดย ศจ.ดร.กิตติชัย วัฒนานิกร ต่อจากนั้นนั่งรถม้าชมชุมชนและเดินชมกิจกรรมตลาดถนนวัฒนธรรม ก่อนจะร่วมรับประทานอาหารค่ํา และการปาฐกถา (Dinner Talk) สอบถามแลกเปลี่ยนความรู้ กับผู้นําภาครัฐและเอกชน เพื่อการส่งเสริมและพัฒนาการท่องเที่ยวจังหวัดลําปางอย่างยั่งยืน
วันที่26มกราคม2562รมว.กก. เดินทางไปเยี่ยมชมสถานีรถไฟจังหวัดลําปาง ซึ่งเป็นการผสมผสานระหว่างสถาปัตยกรรมไทยภาคเหนือกับสถาปัตยกรรมยุโรป จากนั้นร่วมขี่จักรยานไปตลาดเก๊าจาว เดินชมบรรยากาศโบราณของตลาดเก๊าจาว ชมอาคารภาพวาดStreet Artและเยี่ยมชมมูลนิธิลําปางสงเคราะห์ ศูนย์รวมชาวจีนในจังหวัดลําปาง เป็นสถานที่ช่วยเหลือผู้ตกทุกข์ได้ยาก ผู้ยากไร้ มีสถาปัตยกรรมที่สวยงามมีห้องประดิษฐานเทพเจ้าต่างๆ มีคําคมตัวอักษรภาษาจีนด้วยพู่กันที่สวยงาม ก่อนเดินทางกลับ
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ "ร้อยเอกธรรมนัส" ลงพื้นที่จังหวัดขอนแก่น
วันศุกร์ที่ 9 สิงหาคม 2562
รัฐมนตรีช่วยเกษตรฯ "ร้อยเอกธรรมนัส" ลงพื้นที่จังหวัดขอนแก่น
รัฐมนตรีช่วยเกษตรฯ "ร้อยเอกธรรมนัส" ลงพื้นที่จังหวัดขอนแก่น สั่งเร่งทําฝนหลวงทั่วประเทศ และพัฒนาแหล่งน้ํา เพื่อบรรเทาภัยแล้งแก่ประชาชนในพื้นที่
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินการพัฒนาแหล่งน้ํา และติดตามสถานการณ์ภัยแล้ง ณ เขื่อนอุบลรัตน์ จังหวัดขอนแก่น ว่า จากการลงพื้นที่เยี่ยมเยียนประชาชนในหลายอําเภอของจังหวัดขอนแก่น ซึ่งเป็นพื้นที่ที่ได้รับการประกาศเป็นเขตภัยพิบัติ ได้รับผลกระทบจากภัยแล้ง พบว่า มีพื้นที่ที่ได้รับผลกระทบแล้วจํานวน 24 อําเภอ จากทั้งหมด 26 อําเภอ ซึ่งจากการลงพื้นที่และรับฟังปัญหาของประชาชนในวันนี้ ปัญหาภัยแล้งในจังหวัดขอนแก่นส่วนใหญ่มาจากสาเหตุฝนทิ้งช่วง ทั้งนี้ ได้สั่งการให้เร่งทําฝนหลวงทั่วประเทศแล้ว
"กระทรวงเกษตรและสหกรณ์ ได้สั่งการหน่วยงานในสังกัดที่เกี่ยวข้อง ดําเนินการบรรเทาปัญหาภัยแล้งอย่างเร่งด่วน อาทิ มอบหมายให้กรมชลประทานแก้ไขปัญหาแหล่งน้ําขนาดใหญ่ กรมพัฒนาที่ดินรับผิดชอบพัฒนาแหล่งน้ําขนาดเล็ก กรมฝนหลวงและการบินเกษตรเร่งทําฝนหลวงทั่วประเทศ เป็นต้น โดยบูรณาการการทํางานร่วมกันทุกภาคส่วนอย่างเอาจริงเอาจัง ตามนโยบายของรัฐมนตรีว่าการกระทรวงเกษตรและสหกรณ์ สําหรับการแก้ปัญหาภัยแล้งในจังหวัดขอนแก่น จะได้นําข้อมูลที่รับทราบในวันนี้ไปประชุมหารือ และดําเนินการช่วยเหลืออย่างเร่งด่วนต่อไป" รมช.เกษตรฯ กล่าว
นอกจากนี้ กระทรวงเกษตรฯ โดยกรมชลประทานยังเตรียมความพร้อมด้านเครื่องมือและบุคลากร เพื่อสนับสนุนกิจกรรมต่างๆ ที่สามารถช่วยบรรเทาปัญหาภัยแล้งในพื้นที่อื่น ๆ ด้วย เช่น การสนับสนุนเครื่องสูบน้ํา เพื่อนํามาสูบน้ําในเหมืองซึ่งมีปริมาณมาก ออกไปช่วยพื้นที่การเกษตรในจังหวัดพิจิตร เป็นต้น.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-วว./การไฟฟ้าส่วนภูมิภาค จัดการบรรยายพิเศษด้านยุทธศาสตร์การวิจัยและพัฒนานวัตกรรม
วันอังคารที่ 22 ตุลาคม 2562
วว./การไฟฟ้าส่วนภูมิภาค จัดการบรรยายพิเศษด้านยุทธศาสตร์การวิจัยและพัฒนานวัตกรรม
วว./การไฟฟ้าส่วนภูมิภาค จัดการบรรยายพิเศษด้านยุทธศาสตร์การวิจัยและพัฒนานวัตกรรม
นายวิรัช จันทรา รองผู้ว่าการบริการอุตสาหกรรม สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม ดร.อาภากร สุปัญญา รองผู้ว่าการยุทธศาสตร์และจัดการนวัตกรรม วว. ร่วมเป็นประธานเปิดการบรรยายพิเศษเรื่อง “ยุทธศาสตร์การวิจัยและพัฒนานวัตกรรมของการไฟฟ้าส่วนภูมิภาค (กฟภ.) และหลักเกณฑ์การพิจารณาให้ทุนวิจัย” โอกาสนี้ นายสายันต์ ตันพานิช รองผู้ว่าการกลุ่มวิจัยและพัฒนาด้านอุตสาหกรรมชีวภาพ วว. ร่วมเป็นเกียรติด้วย
ทั้งนี้การบรรยายพิเศษดังกล่าวอยู่ภายใต้ความร่วมมือระหว่าง วว.และ กฟภ. โดยมีวัตถุประสงค์เพื่อหารือในการนําวิทยาศาสตร์ เทคโนโลยีและนวัตกรรม (วทน.) ไปใช้ประโยชน์ด้านงานรับรองคุณภาพผลิตภัณฑ์และบริการ เพื่อให้เกิดคุณค่าทางสังคมและมูลค่าเพิ่มทางเศรษฐกิจ ส่งเสริมและสนับสนุนการดําเนินการทางวิชาการด้าน วทน. เพิ่มขีดความสามารถของบุคลากรของทั้งสองหน่วยงาน โดยการเสริมสร้างความรู้ ประสบการณ์ และแลกเปลี่ยนข้อมูลทางวิชาการ เพื่อพัฒนาเศรษฐกิจในระดับฐานรากสู่การแข่งขันในอนาคต ในวันที่ 17 ตุลาคม 2562 ณ ห้องประชุมใหญ่ชั้น 5 อาคารถ่ายทอดเทคโนโลยี วว. เทคโนธานี คลองห้า จ.ปทุมธานี
อนึ่ง การบรรยายพิเศษครั้งนี้ได้รับเกียรติจากวิทยากรผู้เชี่ยวชาญจาก กฟภ. ดังนี้ นายกิตติกร มณีสว่าง รองผู้อํานวยการฝ่ายวิจัยและพัฒนาระบบไฟฟ้า บรรยายเรื่อง “บทบาทและภารกิจของ กฟภ.” นายกฤษณ์ ศุภคต ผู้ช่วยผู้อํานวยการกองบริหารกองทุนวิจัยและนวัตกรรม บรรยายเรื่อง “หลักเกณฑ์การขอรับทุนวิจัยและการส่งเสริมงานวิจัยด้านพลังงานทดแทน” และ นายโชคชัย พรมพันห่าว ผู้ช่วยผู้อํานวยการกองวิจัย บรรยายเรื่อง “การส่งเสริมการวิจัยด้านแขนกลและโรบอท”
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook :MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ธอส. ฉลองครบรอบ 66 ปี จัดกิจกรรม “ธอส.วิ่งเพื่อบ้าน GHB RUN FOR HOME 2019” รายได้ทั้งหมดนำไปสร้างและปรับปรุงบ้านให้ผู้ยากไร้
วันศุกร์ที่ 16 สิงหาคม 2562
ธอส. ฉลองครบรอบ 66 ปี จัดกิจกรรม “ธอส.วิ่งเพื่อบ้าน GHB RUN FOR HOME 2019” รายได้ทั้งหมดนําไปสร้างและปรับปรุงบ้านให้ผู้ยากไร้
ธอส. ฉลองครบรอบ 66 ปี จัดกิจกรรม “ธอส. วิ่งเพื่อบ้าน GHB RUN FOR HOME 2019” ชวนลูกค้าประชาชนทั่วไปมาร่วมกันออกกําลังกายด้วยการเดิน-วิ่ง ระยะทาง 10 กิโลเมตร และ 5 กิโลเมตร
ธอส. ฉลองครบรอบ 66 ปี จัดกิจกรรม “ธอส. วิ่งเพื่อบ้าน GHB RUN FOR HOME 2019” ชวนลูกค้าประชาชนทั่วไปมาร่วมกันออกกําลังกายด้วยการเดิน-วิ่ง ระยะทาง 10 กิโลเมตร และ 5 กิโลเมตร และยังได้ร่วมทําบุญ เพราะรายได้จากค่าสมัครวิ่งเพียงท่านละ 400 บาท ธนาคารจะนําไปสร้างหรือปรับปรุงซ่อมแซมบ้านให้กับผู้ยากไร้โดยไม่หักค่าใช้จ่ายต่อไป สมัครได้แล้วตั้งแต่บัดนี้ถึง 30 สิงหาคม 2562
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ในโอกาสที่ ธอส. ซึ่งถือเป็นสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จะครบรอบวันสถาปนาธนาคารปีที่ 66 ในวันที่ 24 กันยายน 2562 ธนาคารจึงได้กําหนดจัดกิจกรรม “ธอส. วิ่งเพื่อบ้าน : GHB RUN FOR HOME 2019” ในวันอาทิตย์ที่ 15 กันยายน 2562 โดยเชิญชวนลูกค้าประชาชนทั่วไปมาร่วมกันออกกําลังกายด้วยการเดิน-วิ่งพร้อมกับคณะผู้บริหารและพนักงานธนาคาร เพื่อสร้างความสัมพันธ์ที่ดี และส่งเสริมสุขภาพร่างกายให้มีความแข็งแรง และยังได้ร่วมทําบุญ เพราะธนาคารจะนํารายได้จากค่าสมัครวิ่งท่านละ 400 บาท นําไปสร้างหรือปรับปรุงซ่อมแซมบ้านให้กับผู้ยากไร้ทั้งหมดโดยไม่หักค่าใช้จ่ายต่อไป ซึ่งกิจกรรมดังกล่าวจึงถือเป็นส่วนหนึ่งของการดําเนินงานตามนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร
สําหรับรายละเอียดในการจัดกิจกรรมแบ่งการวิ่งออกเป็น 2 ประเภท ประกอบด้วย 1.วิ่งมินิมาราธอน Home Run ระยะทาง 10 กิโลเมตร แบ่งเป็น ชาย 6 รุ่น ได้แก่ อายุไม่เกิน 19 ปี // 20-29 ปี // 30-39 ปี // 40-49 ปี // 50-59 ปี // 60 ปีขึ้นไป ส่วนหญิงอีก 6 รุ่น ได้แก่ อายุไม่เกิน 19 ปี // 20-29 ปี // 30-39 ปี // 40-49 ปี // 50-59 ปี // 60 ปีขึ้นไป และ 2.เดิน/วิ่ง Home Walk ระยะทาง 5 กิโลเมตร (ไม่มีการแข่งขัน) โดยผู้ที่เข้าเส้นชัยทั้งหมดจะได้รับเหรียญรางวัลทรงกุญแจบ้าน ส่วนผู้ที่เข้าเส้นชัยเป็นคนแรกในประเภทวิ่ง Home Run ระยะทาง 10 กิโลเมตรทั้ง ชาย/หญิง จะได้รับถ้วยเกียรติยศพร้อมด้วยเงินรางวัล 10,000 บาท และผู้ที่เข้าเส้นชัยลําดับที่ 1- 5 ในประเภทระยะทาง 10 กิโลเมตรทั้ง ชาย/หญิง ทุกรุ่นอายุจะได้รับถ้วยเกียรติยศ โดยมีจุด Start และเข้าเส้นชัยที่ธนาคารอาคารสงเคราะห์ สํานักงานใหญ่ พระราม 9
ทั้งนี้ ผู้ที่สนใจร่วมกิจกรรมสามารถสมัครได้แล้วตั้งแต่บัดนี้ถึง 30 สิงหาคม 2562 หรือจนกว่าจะมีการสมัครเต็ม จํานวน 4,000 คน สอบรายละเอียดเพิ่มเติมหรือสมัครเข้าร่วมกิจกรรมได้ที่ https://www.ghbrun.com หรือ Facebook : GHB RUN 2019 หรือ Line@ GHBRUN และ Hotline โทร.095-558-1556 โดยผู้ที่สมัครและชําระเงินตามเงื่อนไขที่กําหนด จะได้รับเสื้อและเบอร์วิ่งจัดส่งถึงบ้านหรือที่อยู่ที่ผู้สมัครแจ้งไว้ในระบบต่อไป
รัฐบาลไทย-ข่าวทำเนียบรัฐบาล-อนุทิน ชื่นชมมูลนิธิ ช่วยงานการแพทย์ฉุกเฉิน ในสถานการณ์โรคโควิด 19
วันอาทิตย์ที่ 26 เมษายน 2563
อนุทิน ชื่นชมมูลนิธิ ช่วยงานการแพทย์ฉุกเฉิน ในสถานการณ์โรคโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมมูลนิธิเอกชนไม่แสวงหากําไร จัดอบรมพัฒนาศักยภาพเป็นชุดปฏิบัติการฉุกเฉินพิเศษเพื่อตอบโต้ COVID-19 มีทักษะ ความรู้ป้องกันตัวเองขณะปฏิบัติงาน เพื่อเป็นทีมสํารองให้แก่ชุดปฏิบัติการระดับสูง จํานวน 63 ท
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมมูลนิธิเอกชนไม่แสวงหากําไร จัดอบรมพัฒนาศักยภาพเป็นชุดปฏิบัติการฉุกเฉินพิเศษเพื่อตอบโต้ COVID-19 มีทักษะ ความรู้ป้องกันตัวเองขณะปฏิบัติงาน เพื่อเป็นทีมสํารองให้แก่ชุดปฏิบัติการระดับสูง จํานวน 63 ทีมทั่วประเทศ
วันนี้ (26 เมษายน 2563) มูลนิธิร่วมกตัญญู ตําบลบางพลี จังหวัดสมุทรปราการ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุม การดําเนินงานด้านการแพทย์ฉุกเฉิน ขององค์กรเอกชนไม่แสวงหากําไร เพื่อสนับสนุนการปฏิบัติการในสถานการณ์ระบาดโรคติดเชื้อไวรัสโคโรนา 2019 (COVID-19) โดยมีนพ.สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ร.อ.นพ.อัจฉริยะ แพงมา เลขาธิการสถาบันการแพทย์ฉุกเฉินแหงชาติ นายชาติชาย อุทัยพันธ์ ผู้ว่าราชการจังหวัดสมุทรปราการ ผู้อํานวยการสํานักการแพทย์กรุงเทพมหานคร ผู้อํานวยการโรงพยาบาลในจังหวัดสมุทรปราการ ประธานมูลนิธิร่วมกตัญญู ประธานและตัวแทนมูลนิธิต่างๆ ทั่วประเทศ จํานวน 24 แห่ง ร่วมประชุม 100 คน และมอบชุดป้องกันการติดเชื้อ ได้แก่ ชุด PPE. หน้ากากอนามัย ถุงคลุมเท้า ถุงมือ แอลกอฮอล์ และ Face shield พร้อมชมการสาธิตกา
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เปิดงานประชุมวิชาการ สศอ.“OIE FORUM 2018 GEAR UP SIAM INDUSTRY เร่งเครื่องอุตสาหกรรมไทยทะยานไกลสู่อนาคต”
วันจันทร์ที่ 10 กันยายน 2561
รัฐมนตรี ก.อุตฯ เปิดงานประชุมวิชาการ สศอ.“OIE FORUM 2018 GEAR UP SIAM INDUSTRY เร่งเครื่องอุตสาหกรรมไทยทะยานไกลสู่อนาคต”
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานและกล่าวปาฐกถาพิเศษ  ณ ห้องแกรนด์ ไดมอนด์ บอลรูม อาคารอิมแพค ฟอรั่ม เมืองทองธานี
วันนี้ (10 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานและกล่าวปาฐกถาพิเศษ เรื่อง วิสัยทัศน์อุตสาหกรรมไทยสู่อนาคต ในประชุมวิชาการ สศอ. (OIE Forum) ประจําปี 2561 “OIE FORUM 2018 GEAR UP SIAM INDUSTRY เร่งเครื่องอุตสาหกรรมไทยทะยานไกลสู่อนาคต” ซึ่งสํานักงานเศรษฐกิจอุตสาหกรรม (สศอ.) จัดขึ้น โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายศิริรุจ จุลกะรัตน์ รองปลัดกระทรวงอุตสาหกรรม ร่วมเป็นเกียรติ และนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ให้การต้อนรับ ณ ห้องแกรนด์ ไดมอนด์ บอลรูม อาคารอิมแพค ฟอรั่ม เมืองทองธานี
รัฐมนตรีว่าการกระทรวงอุตสาหกรรม กล่าวว่า กระทรวงอุตสาหกรรมให้ความสําคัญกับการยกระดับอุตสาหกรรมไทยสู่อุตสาหกรรม 4.0 ในบริบทของประเทศไทย โดยอาศัยเทคโนโลยีขั้นสูงและนวัตกรรมในการพัฒนาและสร้างมูลค่าเพิ่ม โดยมุ่งเน้นการพัฒนาอุตสาหกรรมเป้าหมาย อาทิ การยกระดับอุตสาหกรรมยานยนต์และชิ้นส่วนไปสู่อุตสาหกรรมยานยนต์สมัยใหม่ การพัฒนาอุตสาหกรรมหุ่นยนต์และระบบอัตโนมัติ การพัฒนาอุตสาหกรรมชีวภาพ รวมไปถึงการพัฒนาอุตสาหกรรมในแนวทางที่สอดคล้องกับบริบทโลก ซึ่งการจัดประชุมฯ ในครั้งนี้ นับเป็นการตอกย้ําในการผสานความความร่วมมือจากทุกภาคส่วน เพื่อเร่งเครื่องพัฒนาอุตสาหกรรมไทยในด้านต่างๆ ภายใต้โมเดล SIAM เพื่อให้สามารถแข่งขันและก้าวไกลสู่อนาคตอย่างมั่นคง มั่งคั่ง และยั่งยืนต่อไปในอนาคต
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมน้อมรำลึก วันคล้ายวันสวรรคต "ร. 9" จัดกิจกรรมจิตอาสาพัฒนาวัด
วันอังคารที่ 15 ตุลาคม 2562
สํานักงานปลัดกระทรวงกลาโหม ร่วมน้อมรําลึก วันคล้ายวันสวรรคต "ร. 9" จัดกิจกรรมจิตอาสาพัฒนาวัด
เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
พสกนิกรทุกหมู่เหล่าล้วนมีความตั้งใจที่จะแสดงออกถึงความจงรักภักดี และรําลึกในพระมหากรุณาธิคุณอันยิ่งใหญ่อย่างหาที่สุดมิได้ ที่พระองค์ได้ทรงบําเพ็ญพระราชกรณียกิจ บําบัดทุกข์บํารุงสุขแก่ปวงชนชาวไทยตลอดมา
โดยในวันนี้ สํานักงานปลัดกระทรวงกลาโหม
ได้จัดกําลังพลร่วมทํากิจกรรมจิตอาสาพัฒนาปรับภูมิทัศน์ ทําความสะอาดคูคลอง ณ วัดธรรมาภิรตาราม เพื่อถวายพระราชกุศล และน้อมรําลึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-ผู้แทน UNDP ประจำประเทศไทยเข้าเยี่ยมคารวะ รมว.ทส.
วันจันทร์ที่ 2 กันยายน 2562
ผู้แทน UNDP ประจําประเทศไทยเข้าเยี่ยมคารวะ รมว.ทส.
ผู้แทน UNDP ประจําประเทศไทยเข้าเยี่ยมคารวะ รมว.ทส.
ผู้แทน UNDP ประจําประเทศไทยเข้าเยี่ยมคารวะ รมว.ทส.
เมื่อวันที่ ๒๖ สิงหาคม ๒๕๖๒ Mr. Renaud Meyer ผู้แทนโครงการพัฒนาแห่งสหประชาชาติ(United Nations Development Programme: UNDP) ประจําประเทศไทย (Resident Representative)และคณะ ได้เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม และหารือความร่วมมือในการดําเนินงานด้านการเปลี่ยนแปลงสภาพภูมิอากาศ ความหลากหลายทางชีวภาพ การอนุรักษ์สัตว์ป่า การจัดการพื้นที่อนุรักษ์ รวมถึงการจัดการขยะทะเลและขยะพลาสติก ทั้งนี้ UNDP ได้กล่าวชื่นชมกระทรวงทรัพยากรธรรมชาติและสิ่งแวดล้อมในการดําเนินงานเพื่อแก้ไขปัญหาการค้างาช้างภายในประเทศอย่างจริงจัง และขอแสดงความยินดีเนื่องในโอกาสที่ประชุมรัฐภาคีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (Convention on International Trade in Endangered Speciesof Wild Fauna and Flora: CITES) ได้มีมติให้ประเทศไทยไม่อยู่ในกลุ่มประเทศที่ต้องพัฒนาและดําเนินการตามแผนปฏิบัติการงาช้าง ซึ่งในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้ผู้แทน UNDP ทราบถึงนโยบายด้านการอนุรักษ์ทรัพยากรป่าไม้และสัตว์ป่าอย่างยั่งยืน อาทิ การส่งเสริมและสร้างความเข้าใจให้คนอยู่ร่วมกับป่าได้อย่างสันติและยั่งยืน การส่งเสริมให้ชุมชนและภาคส่วนต่างๆ มีส่วนร่วมในการอนุรักษ์ การควบคุมปริมาณนักท่องเที่ยวโดยคํานึงถึงขีดความสามารถในรองรับของพื้นที่อนุรักษ์
นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้ผู้แทน UNDP ทราบว่า ในการแก้ไขปัญหาขยะทะเลและขยะพลาสติก หัวใจสําคัญของความสําเร็จในการขับเคลื่อนนโยบายและการดําเนินงานของหน่วยงานภาครัฐ คือ ประชาชน การแก้ไขปัญหาดังกล่าวจําเป็นต้องได้รับความร่วมมือจากประชาชนทุกคนในการลดใช้พลาสติกในชีวิตประจําวัน รวมถึงการไม่ทิ้งขยะลงแม่น้ําคูคลอง นอกจากนี้ การสนับสนุนจากภาคเอกชนซึ่งเป็นภาคผู้ผลิตมีความสําคัญ การได้รับความร่วมมือจากภาคเอกชนในการปรับเปลี่ยนเทคโนโลยีการผลิตที่เป็นมิตรกับสิ่งแวดล้อม เช่น การผลิตพลาสติกจากขยะพลาสติกโพลีเอทิลีน (Polyethylene: PE) โดยใช้เทคโนโลยี Upcycling ทั้งนี้ การเสียชีวิตของพะยูนน้อยมาเรียมได้ช่วยกระตุ้นให้คนไทยมีความตื่นตัวและยินดีเป็นอย่างยิ่งที่ภาคส่วนต่างๆ ให้ความร่วมมือในการป้องกันและแก้ไขปัญหาขยะทะเล
โอกาสนี้ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยกรธรรมชาติและสิ่งแวดล้อม ร่วมให้การต้อนรับ
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานในพิธีเปิดการประชุมรับฟังความคิดเห็นสาธารณะจากผู้มีส่วนได้ส่วนเสีย เพื่อจัดทำคู่มือเกี่ยวกับ “นวัตกรรม”
วันจันทร์ที่ 2 มีนาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดการประชุมรับฟังความคิดเห็นสาธารณะจากผู้มีส่วนได้ส่วนเสีย เพื่อจัดทําคู่มือเกี่ยวกับ “นวัตกรรม”
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดการประชุมรับฟังความคิดเห็นสาธารณะจากผู้มีส่วนได้ส่วนเสีย เพื่อจัดทําคู่มือเกี่ยวกับ “นวัตกรรม”
วันที่ ๒๘ กุมภาพันธ์ ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดการประชุมรับฟังความคิดเห็นสาธารณะจากผู้มีส่วนได้ส่วนเสีย เพื่อจัดทําคู่มือเกี่ยวกับ “นวัตกรรม” เพื่อการพัฒนาสื่อปลอดภัยและสร้างสรรค์ (นวัตกรรม สร้างอย่างไรให้เป็นสื่อปลอดภัยและสร้างสรรค์) โดยมี นายวสันต์ ภัยหลีกลี้ ผู้จัดการกองทุนพัฒนาสื่อปลอดภัยและสร้างสรรค์ ผู้ช่วยศาสตราจารย์ ดร. วรัชญ์ ครุจิต ประธานอนุกรรมการคณะอนุกรรมการส่งเสริมสนับสนุนการสร้างนวัตกรรม เพื่อการพัฒนาสื่อปลอดภัย และสร้างสรรค์ ผู้บริหารกระทรวงวัฒนธรรม ผู้แทนจากหน่วยงานภาครัฐ ภาคเอกชน นักวิชาการ ผู้ทรงคุณวุฒิ และสื่อมวลชน เข้าร่วมงาน ณ โรงภาพยนตร์ ควอเทียร์ ซีเนอาร์ต ชั้น ๔ ศูนย์การค้าดิเอ็มควอเทียร์ กรุงเทพฯ
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมKick off 14 มหาวิทยาลัยตั้งศูนย์ AIC
วันพุธที่ 29 มกราคม 2563
กระทรวงเกษตรฯ เตรียมKick off 14 มหาวิทยาลัยตั้งศูนย์ AIC
กระทรวงเกษตรฯ เตรียมKick off 14 มหาวิทยาลัยตั้งศูนย์ AIC สร้างจุดเปลี่ยนการบริหารจัดการรูปแบบใหม่
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่ากระทรวงเกษตรและสหกรณ์เตรียมจัดพิธีลงนามบันทึกความร่วมกันมือการจัดตั้งศูนย์เทคโนโลยีเกษตรและนวัตกรรม (Agritech and Innovation Center : AIC) โดยมีรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เป็นประธาน ณ กระทรวงเกษตรและสหกรณ์ ซึ่งรัฐบาลให้ความสําคัญภาคการเกษตร โดยมุ่งหวังในการแก้ไขปัญหาปากท้องและสร้างรายได้ให้ประชาชนสําหรับพิธีลงนามบันทึกความร่วมกันมือดังกล่าว จะเป็นการลงนามร่วมกันระหว่างกระทรวงเกษตรและสหกรณ์กับ 12 มหาวิทยาลัยและ 2 ศูนย์ความเป็นเลิศ ที่ผ่านการคัดลือกในเบื้องต้น อาทิ มหาวิทยาลัยเชียงใหม่ มหาวิทยาลัยขอนแก่น มหาวิทยาลัยเกษตรศาสตร์มหาวิทยาลัยสงขลานครินทร์มหาวิทยาลัยวลัยลักษณ์มหาวิทยาลัยแม่ฟ้าหลวง เป็นต้น ภายใต้รูปแบบโครงสร้าง 1 จังหวัด 1 ศูนย์ และจะเป็นการทํางานแบบบูรณาการร่วมกันใน 6 ภาคี คือ กระทรวงเกษตรและสหกรณ์ กระทรวงพาณิชย์ กระทรวงอุตสาหกรรม ภาคเกษตรกร ภาควิชาการ และภาคเอกชน
สําหรับวัตถุประสงค์ของศูนย์ AIC ก่อตั้งเพื่อพัฒนาขีดความสามารถในการแข่งขันภาคการเกษตรด้วยเทคโนโลยี และนวัตกรรม รวมทั้งสนับสนุน และส่งเสริมเทคโนโลยีเกษตร การประดิษฐ์นวัตกรรม รวมทั้งเครื่องจักรกลเกษตร และเป็นศูนย์อบรมบ่มเพาะเกษตรกร และสนับสนุน Smart Farmer รวมถึง Young Smart Farmer ในแต่ละจังหวัด ตลอดจนผลักดันงานเทคโนโลยีและนวัตกรรมผ่านการวิจัย การพัฒนา การลงทุน การแปรรูป และการบริหารจัดการเชิงพาณิชย์ มีเป้าหมายในปี 2563 จะดําเนินการจัดตั้งศูนย์ฯ ให้แล้วเสร็จ จํานวน 77 ศูนย์ ภายในมหาวิทยาลัยหรือสถาบันการศึกษาในพื้นที่จังหวัดทั้ง 77 จังหวัด และให้มีศูนย์เครือข่าย AIC ภายในจังหวัด ประกอบด้วย 1) ศูนย์ความเป็นเลิศทางด้าน เทคโนโลยีและนวัตกรรมทางการเกษตร และ 2) ศูนย์วิจัย ทดลอง ทดสอบด้านเทคโนโลยี และนวัตกรรมทางการเกษตร
ทั้งนี้ ศูนย์ AIC จังหวัด มีอํานาจหน้าที่ คือ 1) เป็นแหล่งรวบรวมเทคโนโลยีทางการเกษตร และภูมิปัญญาทางการเกษตร รวมถึงนวัตกรรมด้านการเกษตรของจังหวัด 2) บริการองค์ความรู้และแหล่งเรียนรู้รูปแบบใหม่ที่ทันสมัย และสร้างสรรค์ 3) พัฒนาความคิดสร้างสรรค์ การคิดวิเคราะห์และการสร้างนวัตกรรมเทคโนโลยีด้านการเกษตร 4) ส่งเสริมการพัฒนาเทคโนโลยีเกษตร การประดิษฐ์นวัตกรรม รวมทั้งเครื่องจักรกลเกษตร 5) จัดอบรมเกษตรกร แหล่งเรียนรู้ และสนับสนุน Smart Farmer รวมถึง Young Smart Farmer 6) ผลักดันเทคโนโลยีทางการเกษตรและนวัตกรรมทางการเกษตร ผ่านการวิจัย การพัฒนา การลงทุน การแปรรูป และการบริหารจัดการเชิงพาณิชย์ 7) ออกแบบ และจัดทําแผนส่งเสริมการใช้ประโยชน์จากเทคโนโลยี และนวัตกรรม เพื่อสร้างความได้เปรียบในการแข่งขันของภาคการเกษตร กลุ่มเกษตรกร สถาบันเกษตรกร และเกษตรกร รวมถึงประสาน อํานวยการ ขับเคลื่อน กํากับ และติดตามประเมินประเมินผลการดําเนินงานตามแผนงานที่กําหนด 8) พัฒนา เสริมสร้างการเชื่อมโยงความร่วมมือจากภาครัฐ ภาคเอกชน ระดับประเทศและระดับโลกในความร่วมมือด้านเทคโนโลยีและนวัตกรรมทางการเกษตรในพื้นที่จังหวัด และภูมิภาค และ 9) เชื่อมโยงการทํางานกับศูนย์เครือข่าย AIC จังหวัด
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สบน. ร่วมกับ ADB จัดประชุมนานาชาติ ตั้งเป้าสร้างเครือข่ายด้านการบริหารหนี้สาธารณะในยุคดิจิตัลกับ 48 ประเทศ APAC
วันพุธที่ 6 มิถุนายน 2561
สบน. ร่วมกับ ADB จัดประชุมนานาชาติ ตั้งเป้าสร้างเครือข่ายด้านการบริหารหนี้สาธารณะในยุคดิจิตัลกับ 48 ประเทศ APAC
สํานักงานบริหารหนี้สาธารณะมีกําหนดจัดการประชุม “2018 Asian Regional Public Debt Management Forum” ร่วมกับธนาคารพัฒนาเอเชีย (Asian Development Bank: ADB) ในระหว่างวันที่ 13 – 15 มิ.ย.2561 ณ โรงแรมโนราบุรี รีสอร์ท แอนด์ สปา อ.เกาะสมุย จ.สุราษฏร์ธานี
นางจินดารัตน์ วิริยะทวีกุล ผู้อํานวยการสํานักนโยบายและแผน ในฐานะรองโฆษกสํานักงานบริหารหนี้สาธารณะ รายงานว่า กระทรวงการคลัง โดยสํานักงานบริหารหนี้สาธารณะ มีกําหนดจัดการประชุม “2018 Asian Regional Public Debt Management Forum” ร่วมกับธนาคารพัฒนาเอเชีย (Asian Development Bank: ADB) ในระหว่างวันที่ 13 – 15 มิถุนายน 2561 ณ โรงแรมโนราบุรี รีสอร์ท แอนด์ สปา อําเภอเกาะสมุย จังหวัดสุราษฏร์ธานี ซึ่งจะมีผู้แทนจาก 48 ประเทศในภูมิภาคเอเชียแปซิฟิก จํานวนกว่า 180 คน จากหน่วยงานต่างๆ ได้แก่ กระทรวงการคลัง สํานักงานบริหารหนี้สาธารณะ ธนาคารกลาง องค์การระหว่างประเทศ และสถาบันการเงินระหว่างประเทศ เดินทางมาเข้าร่วมการประชุมในครั้งนี้ โดยมีนายอภิศักดิ์ ตันติวรวงศ์ รัฐมนตรีว่าการกระทรวงการคลัง ให้เกียรติเป็นประธานในพิธีเปิด
การประชุมดังกล่าวได้จัดขึ้นภายใต้แนวคิด “Prudent Debt Management for Sustainable Growth in the age of Digital Transformation” ซึ่งจะเป็นเวทีที่ทําให้ผู้แทนจากประเทศต่างๆ ได้หารือและแลกเปลี่ยนประสบการณ์ด้านการบริหารจัดการหนี้สาธารณะร่วมกัน เพื่อส่งเสริมให้เกิดการเรียนรู้จากประสบการณ์ของนานาประเทศ นําไปสู่การร่วมกันกําหนดมาตรการการรับมือกับความผันผวนของเศรษฐกิจโลกและการปรับตัวในยุค ดิจิตัลที่ต้องผสมผสานการใช้เทคโนโลยีเพื่อเพิ่มศักยภาพในการดําเนินงาน อาทิ การพัฒนาตลาดตราสารหนี้ การเชื่อมโยงข้อมูลผ่านระบบ Big Data หรือระบบ Block Chain เป็นต้น โดยการแลกเปลี่ยนประสบการณ์จะรวมถึงการหารือเกี่ยวกับแนวทางการเฝ้าระวังผลกระทบและการจัดการความเสี่ยงจากการเปลี่ยนแปลงทางเทคโนโลยีที่เป็นไปอย่างรวดเร็วซึ่งอาจส่งผลต่อการบริหารจัดการหนี้สาธารณะอย่างมีนัยสําคัญ
ทั้งนี้ ADB จัดการประชุม Asian Regional Public Debt Management Forum ร่วมกับประเทศสมาชิกเป็นประจําทุกปี โดยประเทศไทยเคยได้รับเกียรติร่วมเป็นเจ้าภาพจัดการประชุมดังกล่าว เมื่อปี 2011 ณ จังหวัดภูเก็ต นับเป็นเวลาเกือบ 10 ปี กว่าที่โอกาสจะเวียนมาถึงประเทศไทยอีกครั้งในปี 2018 ซึ่งเป็นสัญญาณที่ดีที่ประเทศไทยจะได้แบ่งปันประสบการณ์และแสดงศักยภาพด้านการบริหารจัดการทางการเงินการคลังให้เป็นที่ประจักษ์ในระดับสากล และร่วมกันผลักดันให้เกิดความร่วมมือทั้งภายในประเทศและระหว่างประเทศเพื่อประโยชน์ต่อประเทศทั้งทางตรงและทางอ้อมอีกด้วย
สํานักนโยบายและแผน สํานักงานบริหารหนี้สาธารณะ โทร. 0 2265 8050 ต่อ 5503, 5511, 5513
รัฐบาลไทย-ข่าวทำเนียบรัฐบาล- นายกรัฐมนตรีพร้อมภริยา ลงนามถวายพระพรชัยมงคลสมเด็จพระเจ้าอยู่หัว เนื่องในโอกาสวันขึ้นปีใหม่      พ.ศ. 2561
วันพุธที่ 3 มกราคม 2561
นายกรัฐมนตรีพร้อมภริยา ลงนามถวายพระพรชัยมงคลสมเด็จพระเจ้าอยู่หัว เนื่องในโอกาสวันขึ้นปีใหม่      พ.ศ. 2561
นายกรัฐมนตรีพร้อมภริยา ลงนามถวายพระพรชัยมงคลสมเด็จพระเจ้าอยู่หัว เนื่องในโอกาสวันขึ้นปีใหม่    พ.ศ. 2561
วันนี้ (1 ม.ค.61) เวลา 08.30 น. ณ ห้องแดง ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี พร้อมด้วย รองศาสตราจารย์นราพร จันทร์โอชา ภริยา เดินทางมาลงนามถวายพระพรชัยมงคล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ พ.ศ. 2561 โดยนายกรัฐมนตรีได้ถวายความเคารพพระฉายาลักษณ์สมเด็จพระเจ้าอยู่หัว พร้อมถวายแจกันดอกไม้ ในนามนายกรัฐมนตรีและคณะรัฐมนตรี และแจกันดอกไม้ในนามหัวหน้าคณะรักษาความสงบแห่งชาติ พร้อมกันนี้ นายกรัฐมนตรีและภริยาได้ลงนามถวายพระพรชัยมงคลฯ จากนั้น นายกรัฐมนตรีและภริยาถวายความเคารพพระฉายาลักษณ์สมเด็จพระเจ้าอยู่หัวเป็นเสร็จภารกิจ
---------------------
กลุ่มประชาสัมพันธ์และเผยแพร่ สํานักโฆษก